Zooey Deschanel

Zooey Claire Deschanel (født 17. januar 1980 i Los Angeles i California) er en amerikansk skuespiller og sanger. Hun er datter av filmfotografen Caleb Deschanel og skuespilleren Mary Jo Deschanel. Også hennes søster, Emily Deschanel, er skuespiller. 

Biografi
Zooey Deschanel er den ene halvdelen av bandet She & Him sammen med M. Ward. De ga ut sitt første album i 2008, Volume One, som har blitt rost for sin tidløse musikk. Siden 2001 har Deschanel opptrådt i jazzcabaretten If All the Stars Were Pretty Babies sammen med kollegaen Samantha Shelton. Hun spiller keyboard, perkusjon, banjo og ukulele.

Zooey har spilt i flere Hollywood-filmer, blant annet Mumford, Yes Man med Jim Carrey og (500) Days of Summer hvor hun spiller rollen som Summer. Hun spiller hovedrollen Jess i TV-serien New Girl, som i Norge har blitt vist av TV 2, og som hun fikk sin første Golden Globe-nominasjon for i 2012.

Deschanel har opptrådt sammen med Jenny Lewis i TV-programmet Elvis Costello med gjester.

I september 2009 giftet Zooey seg med sangeren Ben Gibbard, men de ble skilt i desember 2012.

 Filmografi (utvalg) 
 2011-2018 – New Girl (TV-serie, 146 episoder)
 2011 – Your Highness
 2009 – (500) Days of Summer
 2008 – Gigantic
 2008 – Yes Man
 2008 – The Happening
 2007 – Mordet på Jesse James av den feige Robert Ford
 2007 – Bridge to Terabithia
 2007 – Tin Man (miniserie på SciFi Channel)
 2006 – Failure to Launch 
 2005 – Haikerens guide til galaksen
 2004 – Eulogy
 2003 – Elf
 2002 – The Good Girl
 2002 – The New Guy
 2000 – Almost Famous
 1999 – ''Mumford

 Referanser 

 Eksterne lenker 

 Hjemmeside




Kategori:Skuespillere fra USA
Kategori:Personer fra Los Angeles